
TENTAMEN  MEDICUM 


INAUGURALE 


QILEDAM  DE 

CONCOCTIONE  CIBORUM 


COMPLECTENS. 


Auctore  Jacobo  Kane. 


PROLEGOMENA. 

Indiciorum,  quibus  Philosophi  vitam  anima- 
lem et  vegetabilem  inter  se  distinguere  conati 
sunt,  ea,  quae  desumpta  sunt  e serie  organorum 
concoctioni  alimenti  subservientium,  omnibus  aliis 
praeferenda  sunt ; utcunque  enim  difficile  sit,  cir- 
cumscribere lineam  quam  Systema  inter  has  prae- 
cipuas vitae  divisiones  duxit,  magnam  tamen  dis- 
crepantiam quae  existit,  facile  videamus,  si  ali- 

DE  CONCOCTIONE  CIBORUM. 


quantulum  ab  utraque  parte  retrocedamus,  et  al- 
teram cum  altera  conferamus. 

Illis  animalibus  consideratis,  quae,  quasi  vincu- 
lum inter  animalia  et  plantas,  esse  videntur,  alia 
apparent.  Hydra,  scilicet,  Medusa  et  Asterias, 
quibus  est  receptaculum  simplex  et  membrano- 
sum, in  quo  cibus  per  meatum  unum  multosve, 
valde  similem  alimentariae  actioni  vegetabilium, 
recipitur.  Ut  paulatim  in  liac  connexu  progredi- 
mur, apparatum  perfectiorem  percipiemus  ; cavus 
distinctus  et  membranosus  V ermium  #,  in  quibus 
et  os  et  anus,  sicut  in  Hirudine  et  Nereie,  appa- 
rent, observandus  est. 

Insectorum  canalis  intestinus  varietatem  formae 
et  structurae  fere  infinitam  praestat,  non  solum  in 
generibus  eorum  diversis,  sed  etiam  in  singulis 
Insectis  secundum  varios  gradus  aetatis.  Lar- 
vali durante  statu  _Scarabaei,  Papilionis,  Sphi- 
gis  et  aliorum,  in  quibus  consilium  existandi, 
apparet  esse,  se  alere,  lougiora  maj oraque  in- 
testina sunt,  quam  cum  Insecta  perfectiorem 


* Annelides. — Lamauk. 

formam  externam  adepta,  generandi  facultatem 
exercere  possint ; distinctae  maxillae  huic  perfec- 
tioni organorum  comparativae  adduntur,  quae  fa- 
cultatem praebent  materiam  duram  dividendi ; 
maxillae  Scarabaei  et  Lucani  corneae  exempla  dant 
quotidiana.  Alia  proboscide  ornata  sunt,  inclusa 
in  vagina,  quae  volente  animale  protrudi  et  retra- 
hi possit. 

In  animalibus  quibus  sunt  vertebrae,  et  cor 
simplex,  et  sanguis  frigidus,  ut  in  Serpentibus, 
Reptilibus  et  Piscibus,  plerumque  ventriculus 
membranosus  est,  et  vis  concoctionis  strenua ; in 
his  quoque  gula  magnam  distensionem  pati  po- 
test. 


i 


Avium  ventriculi  omnem  gradum  a pera  Acci- 
pitrum, Grallarum,  Anserumque  tenera  et  mem- 
branosa, ad  globum  Gallinarum  densum  et  muscu- 
losum, exhibent : illorum  quidem  magna  gula, 

cum  harum  ingluvie  comparari  potest,  quisque 

#4 

apparatu  admirabili,  necessitatibus  et  ciborum 
generi  a quo  nutriri  designatus  est,  adaptato, 
praeditus  est. 


f 

* DE  CONCOCTIONE  CIBORUM. 

Dum  scalam  magnam  animantium  ascendi- 
mus, organorum  series  multiplicior  observanda  est ; 
sed  quocunque  animadvertimus,  eandem  accom- 
modationem causarum  ad  finem  propositum  vide- 
mus : est  autem  principium  hoc  notabile  quod 
per  genus  omne  animantum  vadit : quanto  ali- 
mentum, quo  quodque  animal  nutritur,  a sub- 
stantia naturali  corporis  ipsius  differt  *,  tanto, 
major  est  capacitas,  multipliciorque  est  structura 
ventriculi ; haec  capacitas  et  structura  progressum 
retardant  alimenti  priusquam  duodeno  intestino 
traditur.  Quibusdam  animalibus,  ut  in  Bisulcis,  1 
altera  concoctione,  sive  duplici  manducatione 
opus  est ; haec  facultas  omnino  esse  voluntaria,  et 
animali  multum  gratificari,  videtur  : Camelus  et 
Lama  eandem  potestatem  in  cellis  reticuli  possi- 
dent, quas  dilatando  majorem  quantitatem  aquse 
ad  inceptum  itineris,  recipiant ; iis  quoque  est  fa- 
cultas quando  in  ventriculum  secundum,  aqua 
deposita  sit,  massam  alimentariam  humectandi, 
prout  res  postulat  f. 

* Gregor.  Conspec.  Med.  Theor.  cap.  18.  §623. 

f Home,  “ Observations  ou  the  Carnei’*  Stoniach, 
&c.”  Phil.  Trans,  vol.  96.  p.  35 7. 

Multa  ingeniosa  et  erudita  opera  probando,  ho- 
minem aut  carnibus  solum  aut  frugibus  vesci  desti- 
natum esse,  consumpta  sunt ; hae  autem  senten- 
tiae ex  nimia  imaginationis  vagae  indulgentia  natae 
sunt,  debita  ratione  non  habita  ad  veritates  im- 
mutabiles perpetuas  quas  natura  stabilivit.  Nam 
e structura  et  motu  faucium,  e forma  dentium,  e 
simplicitate  ventriculi,  e brevitate  caeci  intestini, 
et  e longitudine  canalis  intestini,  hominem 
plane  omnium  animantium  vires  concoctionis  in 
se  conjunxisse  constat ; denique  omnivorum  esse 
hominem. 

In  omnibus  demum  animalibus,  constans  extat 
affinitas  quaedam,  inter  fonnam  externam,  ratio- 
nem victum  obtinendi,  internamque  corporis 
structuram  : per  naturam  totam,  gubernatio  pro- 
videns manifesta  est,  quae  instrumenta  quaevis  ad 
exitus  suos  proprios  dirigit : et  omne  animal  ei 
conditioni,  quae  ad  bonum  commune  conferre  fa- 
cillime possit,  accommodat,  facitque  desideria 
singulorum  sibimetipsis  quasi  fontem  felicitatis 
voluptatisque,  aliisque  nutrimenti. 


6 


DE  CONCOCTIONE  CIBORUM. 


DE  FAME  ET  SITE. 

Animalis  functiones  naturales,  brevi  exhau- 
rirentur, si  instincta  vox  famis  et  sitis,  animal  ip- 
sum ad  molimen  eas  recreandi,  non  excitaret. 
Hic  instinctus  sive  impulsus  secundem  aetatem 
sexum  que,  potissimum  autem  secundum  corporis 
habitudinem  temperiemque  regionis,  valde  differt. 
Quantum  ad  aetatem  pertinet,  fabula  Dante  * 
dira  illustrationem  praebet ; quantum  ad  habitu- 
dinem regionemque,  navigatorum  narrationes 
exemplis  abundant.  Inedia  quidem  generalem 
lassitudinem  consecuta  est,  et  sensum  ingratum 
peculiarem  qui  ad  epigastrium  refertur ; brevi 
tempore,  sensus  hic  diminuitur,  renovatur  autem 
dolore  aucto,  si  cibus  idoneus  non  sumptus  sit ; 
mox  oscitatio  frequens  et  lassitudo  superveniunt, 
ingravescuntque ; exercitatio  omnis  molestiam 
affert,  aut  omnino  impossibilis  est;  respiratio 
motusque  sanguinis  tardiores  fiunt:  calor  anima- 


* Dante  Alighieki,  Dell1  Inferno,”  Canto  33. 

lis  plaue  imminuitur  : fauces  arescunt : excretio- 
nes  omnes  valde  attenuantur  : sensus  externi  et 
interni  primo  molestissimam  acerbitatem  habent, 
quae  paulatim  subsidet,  et,  vel  insensili  vel  in- 
sana conditione  superveniente,  aeger  ille  miser 
plerumque  circa  diem  septimum  morte  libera- 
tur. 

Alia  indicia,  sed  haud  minus  immania,  priva- 
tionem fluidorum  sequuntur ; fauces  gulaque 
arescunt  et  inflammantur ; cutis  fit  ardens  et 
sicca  ; inquietudo  magna  et  aberratio  mentis  ac- 
cidit ; oculi  rubri  et  efferati  sunt ; respiratio  fre- 
quens et  cum  magna  anxietate  efficitur  ; circui- 
tusque sanguinis  acceleratur.  Status  vacuus  ven- 
triculi eadem  symptomata  non  semper  inducit, 
quae  non  tantum  gradibus  et  viribus  discrepant, 
sed  et  in  quibusdam  omnino  deficiunt ; in  iis  ex- 
emplis quae  a variis  scriptoribus  memorantur,  ab- 
stinentia ab  alimentis  non  absoluta  fuit,  quantitas 
autem  ingestorum  non  quasi  nutrimentum  haberi 
potest,  quippe  haec  exempla  * historiae  erant  mu- 

* Edin.  Med.  and  Phys.  Essays,  vol.  vi. 

Edin.  Med.  and  Surg.  Journal,  vol.  v.  p.  319,  &c.&c. 

lierum  sub  aliquo  morbo  plaue  laborantium,  et 
idcirco  melius  foret  tales  casus  ut  exempla  morbi, 
sive  universi  corporis,  sive  ventriculi,  vel  potius, 
(gratia  classificationis),  appetitus,  haberi,  et  cum 
Pica,  Polydipsia,  et  Bulimia  *,  collocari. 


De  causis  sitis  et  famis,  vari®  conjectura  pro- 
ducta fuerunt ; inter  alias,  vacuitas,  frictio  late- 
rum, irritatio,  ventriculi,  et  quavis  actio  sive 
acrimonia  humor  ventriculi,  relata  sunt ; sed  his 
omnibus  conjecturis  sat  erit  quod  objiciatur. 
Omne  quod  compertum  est,  ut  nobis  videtur, 
quandam  conditionem  sive  statum  ventriculi, 
actionem  generis  nervosi  assecutum  esse;  qua- 
nam autem  sit  ista  conditio  ventriculi,  aut  gene- 
ris nervosi  status  iste  consequens,  his  scientia 
medica  temporibus  ex  factis  comperire  vix  possu- 


* Inter  exempla  hujus  morbi  insolitissima,  hoc  recor- 
dari dignissimum  est  quod  narratur  de  Tarabe  : “ Chez 
lequel  on  trouvait  re  unis  tous  les  genres  de  gout,  tous 
les  degres  de  la  gloutonnerie,  et  qui  passionne  pour  le 
sang  pour  la  viande,  et  la  chaire  erue  des  animaux,  s’ac- 
commodait  au  besoin  de  toute  autre  pature,  pourvu  qu’il 
put  ringurgiter.” — Dictionnaire  des  Sciences  Medicales, 
t.  21.  p.  348. 

mus.  Sunt  tamen  argumenta  quaedam  quodam- 
modo opinionem  confirmantia,  statum  specialem 
ventriculi,  qui  excitationem  nervosam  producit, 
contractionem  esse : observatur  enim  easdem 
causas,  quae  contractionem  musculorum  inducunt, 
famem  etiam  excitare,  nimirum  frigus  aut  extrin- 
secus aut  intrinsecus,  cuti  aut  ventriculo,  appli- 
catum ; materies  quoque  acidae  et  astringentes 
ad  famem  excitandam  multum  valent ; dum  ean- 
dem calor  et  alia  diminuunt ; nihilominus,  secun- 
dum Majendie  *,  haec  contractio  nunquam  in 
ventriculis  eorum  animalium  quae  ejus  experi- 
mentis subjecta  fuerunt,  observata  fuit. 

Frigoris  effectus  in  excitando  aut  deprimendo 
sensum  famis  varii  sunt,  et  animalium  conditio- 
nem naturam  que  quae  ejus  impulsioni  objecta 
sunt,  maxime  referunt ; in  quibusdam  autem  haec 
impulsio  mirabili  in  modo  exhibetur  : animal  sub 
finem  aestatis,  habitationem  parat,  ad  quam  sub 

n 


* Majendie,  Precis  Elementaire  de  Physiologie, 
tom.  ii.  p.  26. 

adventum  hyemis  se  confert ; frigus  post  breve 
tempus  torporem  inducit,  a quo  non  nisi  post 
longissima  intervalla  per  multos  menses  animal 
expergiscitur. 

I1  amem  pendere  et  obnoxiam  esse  communi- 
bus legibus  naturae,  forsitan  a variis  rebus  probari 
potest : multas  substantias  comperimus,  Opium, 
scilicet,  et  Nicotianam,  inter  alia,  (in  quibus  est 
principium  narcoticum),  quae  ejus  sensus  ingra- 
tos levandi  vim  habent ; studium  intentum  et 
ad  aliquam  rem  attentio  perseverans  hos  sensus 
famis  minuunt,  aut  omnino  excitationem  inob- 
servatam reddunt : similiterque  omnes  vehemen- 
tes animi  affectus,  in  hunc  sensum,  eandem  vim, 
quam  in  alios,  exercent. 


DE  ALIMENTIS. 

Sub  appellatione  Alimenti,  omnia  genera  ma- 
terias quae  ad  hominem  sustinendum  apta  sunt,  in- 
cludimus ; haec  praecipue  ex  animali  et  vegetabili 
regno  producuntur,  et  haec  duo  Regna  Naturae  ab 

aliquibus  Philosophis,  origines  solas  nutrimenti 
habita  sunt,  quasi  officinas  chemicas  (si  ita  dicere 
licet)  in  quibus  materiae  inertes  mutationem  sub- 
eunt, et  ad  cibum  homini  accommodatae  fiunt ; in 
hac  sententia  multum  est  ingenii,  sed  quadam 
alia  quasi  alimenta  contemplari  propensi  sumus, 
sicut  muriatem  sodae,  aquam  et  quasdam  terras 
in  quibus  sunt  magnesia  et  silica,  quibus,  secun- 
dum Labillardiere  et  Humbolut,  indigena 
Nova  Caledonia,  et  Otomacqui  prope  Flumen 
Orinoco,  famem  per  plurimos  menses  explent. 

Varia  classificationes  materiarum  alimentaria- 
rum, ex  naturalibus  affinitatibus  externis,  in  sin- 
gulo Natura  Regno,  vel  ex  generalibus  dotibus 
chemicis,  concinnata  fuerunt ; qui  posterior  ordo 
sine  controversia  priori  anteponendus  est,  quia 
varietatem  infinitam  rerum  sub  paucis  capitibus 
generalibus  redigere  licet. 

Gradus  nutrimenti  et  facilitas  concoctionis, 
qua  diversa  alimenta  prabent,  in  variis  animali- 
bus, secundum  habitus  singulorum,  multum  dif- 

ferre  videntur  * : quando  tota  genera  ciborum  ani- 
madvertimus, multa  quae  plus  pabuli  quam  alia 
dant,  eaque  potius  ex  animali  quam  ex  regno  ve- 
getabili suppeditata,  observabimus : sic  alimenta 
gelatinosa  et  albuminosa,  exempli  gratia,  plus 
quam  farinaria  et  mucilaginosa,  nutrimenti  mi- 
nistrant ; et  sic  olea,  quae  ex  animalibus  extracta 
sunt,  quam  quae  ex  frugibus. 

Facilitas  concoctionis  ciborum  variorum  et  sa- 
nitas exinde  necessarie  oriens,  a coelo  sub  quo  ho- 
mines vitam  degunt,  temperabitur : Indigena 

fervidorum  tropicorum,  instinctu  quodam  natura- 
li, ad  epulandum  frugibus  quas  undique  Alma 
Natura  tam  liberaliter  diffundit,  impellitur ; ille 
autem  qui  in  regionibus  aquilonalibus  frigescit, 
quicquid  mare  suppeditat,  avidissime  devorat : il- 
lius fruges  mites,  aut  hujus  rancidum  oleum, 
piscesque  sicci  et  putidi,  habitibus  vigentium  sub 
temperato  coelo,  parum  apti  essent.  Nam  in 
unaquaque  regione  orbis,  genus  alimenti  pecu- 
liare cxistit ; idque  idoneum  est  ad  statum  con- 


* Gkegor.  Consp.  Med.  Theor.  cap.  18.  par.  687. 

gruentem  excitationis,  inducendum  ; hinc  fit  ut 
singuli,  in  singula  regione  indigenae,  sub  propriis 
coelis  se  bene  habeant. 

Conditio  quaedam  ingenii  peculiaris,  quae  oriri 
existimatur  a genere  cibi,  jamdudum  notata  fuit: 
et  revera  sine  ratione  habita  ad  coelum  et  condi- 
tionem sub  qua  homo  vivit,  dissimilitudo  maxima, 
quatenus  ad  qualitates  et  morales  et  physicas  per- 
tinet, eos  qui  cibo  solummodo  animali  ab  iis  qui 
frugibus  solis  vescuntur,  dissociat.  Huic  opi- 
nioni multa  et  praepollentia  argumenta  objicien- 
da sunt,  quorum  gravissimum  sumptum  est,  a 
difficultate  aut  facilitate,  genus  quodvis  ciborum 
supra  dictorum,  obtinendi ; exercitationes  (sive 
ivtgyucu),  exinde  nempe  inductae  affectum  animi 
ipsissimum  producunt,  qui  cibo  ipso  attribuitur. 
Experimentis  in  animalia  institutis  (plurimum 
enim  hoc  argumentum  in  comparationem  inniti- 
tur) hic  animi  affectus  manifestior  redditur. 

DE  ORGANIS  QU^E  CONCOCTIONI  IN- 
SERVIUNT. 

Priusquam  fuuctiones  ingrediamur,  convenit 
brevem  descriptionem  tradere  eorum  organorum 
quae  concoctioni  inserviunt.  In  homine  haec  or- 
gana ex  canale  multo  longiore  quam  corpus  con- 
stant ; variante  dimensione  in  diversis  partibus  : 
in  parte  interna  membrana  secernente  tegitur,  et 
contractione  musculosa  praeditus  est.  Anatomi- 
ci eum  in  Fauces,  Pharyngem,  Gulam,  Ventri- 
culum, Intestina  parva  majoraque,  et  Anum  divi- 
serunt. Hic  canalis  in  divisionibus  singulis  prae- 
cipue centralibus,  arteriis  et  venis,  copiose  instrui- 
tur: nervi  partis  superioris  e cerebro  oriuntur, 
partis  inferioris  e sympatheticis  nervis  majoribus  : 
potestas  est  ei  vitalitatem  conservandi  per  breve 
tempus  post  respirationem  finitam.  Plurimae 
secretiones  ex  diversis  glandulis  m eum  infun- 
duntur, quarum  notissimae,  saliva  mucusque  glan- 
dularum faucium  gulaeque;  ventriculi  humor 
proprius  mucusque  ; jecoris,  pancreatis  intestino- 

rumque  humores.  Ex  parte  interiore  intestino- 
rum minorum,  infra  ora  ductuum  jecoris  pancrea- 
tisque, permulta  vasa  proveniunt,  quibus  officium 
est,  materiam  secretam  e cibo  concreto  in  circui- 
tum sanguinis  deducere. 


DE  MANDUCATIONE  ET  DEGLUTITIONE. 

Massa  alimentaria  in  os  recepta,  sensus  indu- 
cit, a quo  actiones  quaedam  oriuntur  ; hae  tamen 
actiones  necessariae  sunt  ad  primam  mutationem 
m massam  ipsam  operandam ; cujus  calor  idem  ut 
corporis  fit : humores  consentanei  oris  manant,  ex 
lingua  incitata,  e sapore,  aut  ex  tactu  incitato,  a 
duritie : lingua  organi  gustus  vel  tactus  vici- 
bus fungente,  auxilio  buccarum,  particulas  col- 
ligit, illasque  infra  arcum  dentium  adigit ; inte- 
rim  glandulae  parotideae,  submaxillares,  sublin- 
gualesque,  cum  variis  folliculis  mucosis,  a quibus 
buccae,  palatum,  junctioque  labiorum  et  gin- 
givarum teguntur,  humores  suos  effundunt,  qui 
quantitate  et  forsitan  qualitate  secundum  natu- 
ram massae  alimentariae  variant. 

Secretio  salivae  copiosa  est,  et  non  solum  ac- 
tione cibi  in  gustum,  sed  etiam  ab  imaginatione 
sola,  facillime  incitata;  mutatio  manifesta  in 
massa  evenit ; et  insalivatio  ad  concoctionem 
adeo  necessaria  esse  videtur*,  ut  manducatio  im- 
perfecta pravae  concoctionis  saepe  causa  fiat . cum 
massa  satis  mansa  sit,  quod  ex  arbitrio  linguae,  qua- 
si organum  gustus,  pendere  videtur,  retro  usque  ad 
velum  palati,  a conjuncta  actione  linguae  et  pala- 
ti impellitur : Lingua  elevata  ad  palatum,  mas- 
sam retro  ad  velum  palati  adigit,  quod  contrac- 
tione musculorum  planum  factum  est,  per  quod 
massa  in  nares  posteriores  aut  ductus  Eustachii 
ire  non  permittitur. 

Hactenus  in  deglutitionem  voluntas  potesta- 
tem habet,  actio  succedens  subita  et  quasi  convul- 
siva  est : glottis,  supra  quam  transit  massa,  sua 
contractione,  epiglottide,  et  contractione  linguae 
super  os  hyoiden  protegitur,  dum,  a pressura  con- 
juncta linguae,  veli  palati,  una  cum  pharyngis 


* Spallanzani  Dissertazioni,  v.  i. 

Richerand,  Elemens  de  Physiologie,  t.i.  p.  151. 

contractione,  in  superiorem  partem  gulae  traditur. 
Hic  series  novae  actionum  incipiunt : massa  in 
gulam  impulsa,  fibras  musculosas  circulares  dila- 
tat, et  reditu  contractionis  descendit,  alteram  di- 
latationem et  contractionem  inducens,  quae  donec 
in  ventriculum  perveniat  repetitur.  Ejus  iter 
facilius  ab  abundantibus  humoribus,  ex  glandulis 
numerosis  gulae  secretis,  efficitur. 


DE  CONCOCTIONE  IN  VENTRICULO. 

Cibo  ita  manducatione  justa  subacto,  et  cum 
humoribus  faucium  gulaeque  commisto,  paulatim 
in  portione  ventriculi  cardiaca  praecipue  accumu- 
latur; latera  ventriculi  sursum  et  externe,  grada- 
tim  dilatantur,  qua  dilatatione,  intestina  deorsum 
premuntur,  diaphragma  aegre  descendit,  musculi- 
que abdominis  extenduntur.  Reactio  earundem 
partium,  una  cum  actione  ventriculi,  alimentum 
forsan  e ventriculo  retro  in  gulam  impelleret,  si 
gula  vi  magna  musculosa  non  praedita  esset,  quae 
pro  ratione  plenitudinis  ventriculi  exercita  esse 
videtur. 

Cibo  recepto  in  ventriculum  per  tempus  breve, 
parum  mutationis  subit ; materies  autem,  elapsa 
vix  hora,  cineracea  mollisque,  massam  alimenta- 
riam tegere,  observatur,  dum  pars  interior  suas 
proprias  dotes  retinet  * ; secundum  Philip  f , 
hsec  materies  cineracea  a superficie  alimenti  mo- 
vetur, et  per  magnam  curvaturam  in  portionem 
ventriculi  pyloricam,  pervehitur,  ubi  chymificatio 
perficitur  : interea  alterum  stratum,  similiter  ci- 
neraceum, super  massam  alimentariam  in  portione 
cardiaca  conficitur : secundum  Majendie  con- 
tra J,  prima  mutatio  alimenti  in  chymum,  in 
portione  pylorica  ventriculi  prsecipue  efficitur,  in 
quam,  alimentum  gradatim  introductum  est,  ad 
mutationem  necessariam  subeundam ; ille  quo- 
que se  rarissime  vidisse,  dixit,  chymificationem 
inceptam,  in  portione  cardiaca  ventriculi.  Eo  ma- 
gis adducimur  ut  sententiae  prioris  (Philip)  as- 


* Spallanzani,  Dissertazioni,  v.  i.  c.  2.  §.  65. 

■f-  Wilson  Philip,  M.  D.  A Treatise  on  Indiges- 
tion,  &c.  p.  58. 


f Majendie,  Physiologie,  tom.  ii.  p.  83. 

sentiamus,  quod  quidam  morbi  * portionis  pylo- 
ricae comparationes  praestant,  quae  opinioni  favent, 
concoctionem  imprimis  in  portione  ventriculi 
cardiaca  effici. 

Accumulatio  chymi  in  portione  pylorica,  a con- 
tractione duodeni,  secuta  est,  quae  ventriculo  im- 
pertitur ; per  hanc  contractionem,  pylorique  re- 
laxationem, chymus  duodeno  traditur ; hic  pro- 
cessus per  intervalla,  siquando  portio  ciborum 
idoneam  mutationem  in  ventriculo  subeat,  repe- 
titur. 

Difficile  est  tempus  necessarium  ad  mutatio- 
nem cibi,  in  chylum,  definire  ; quia  celeritas  hu- 
jus mutationis  vel  lentitudo,  e genere  ciborum, 
habituque  corporis,  singulorum  hominum,  et  e 
cibo  ipso,  et  in  vi  concoctionis  generali,  pendent: 
sed  verisimile  est,  nos  haud  valde  erraturos,  sta- 
tuendo, concoctionem,  in  homine  sano,  circiter 
sex  horas  post  pastum,  terminari. 


* RrcHERAND,  Physiologie,  torri,  i.  p.  202. 

Dum  cibus  in  chylum  mutatur,  multa  in  uni- 
verso corpore,  oriri  observantur ; imprimis,  leves 
quidam  algores,  quos  augmen  caloris  pulsusque 
sequitur  ; respiratio  aegre  perficitur  ; lassitudo, 
inertiaque,  cum  proclivitate  ad  somnum,  superve- 
niunt ; plerumque  sensus  ex  rebus  intimis  et  ex- 
ternis orti  hebetiores  sunt  *. 

Inutile  esset,  opiniones  varias  recensere,  quae 
in  diversis  seculis,  sibi  fidem  auctoritate  nominum 
inclytorum,  comparaverunt ; quarum  autem  com- 
plures, si  non  omnes,  quae  prolatae  fuerunt,  mul- 
timodis imperfectae  esse  videntur ; praecipue  au- 
tem eo  quod,  ad  unam  causam  referunt,  id  quod 
verisimile  est,  postulet  conjunctionem  multarum, 
eandemque  hanc  functionem  concoctionis  quasi 
vim  vitalem,  sui  generis,  non  satis  respiciunt.  PJe- 
rique  f Philosophorum  consentiunt  humorem  pe- 

* “ Champagne  au  sortir  d\in  long  . diner  qui  lui  enfle 
Pestomac,  et  dans  les  douces  fumees  d’un  vin  d’Avenay 
ou  de  Sillery,  signe  un  ordre  qu’on  lui  presente,  qui 
oteroit  le  pain  a toute  une  province  si  l’on  ny  remedioit : 
il  est  excusable  ; quel  rnoyen  de  coniprendre  dans  la 
prendere  heure  de  la  digestion  qu’on  puisse  quelque  part 
mourir  de  faim  ?” — La  Bruyere. 

-f-  Montegre,  Exper.  sur  la  Digestion. 

culiarem  in  ventriculo  semper  praesentem  esse, 
nomine  Succi  Gastrici  cognitum,  magna  parte  in 
concoctione  ciborum,  fungentem*;  sed  eorum  sen- 
tentiae non  similiter  concordant,  de  modo  actionis, 
secretionisve ; secundum  hos,  ex  arteriis  ipsis,  se- 
cundum alios,  e parvis  glandulis  tunicae  villosae 
ventriculi  secernitur  ; haec  posterior  sententia  ori- 
tur^ comparatione  quam  bulbi  glandulosi  Avium, 
praecipue  generum  gallinaceorum,  et  quorundam 
Animalium  rodentium,  Gliris,  scilicet,  et  Casto- 
ris, praebent.  Similis  quoque  ambiguitas  de  prin- 
cipiis chemicis  hujus  humoris  gastrici  existit : ex 
variis  sententiis  discordantibus,  quae  de  hac  re 
proditae  sunt,  experimentisque  Stephens  et 
Spallanzani,  constat,  vim  chemicam  humoris 
ventriculi,  in  diversis  animalibus,  discrepare,  (ple- 
rumque haec  vis  quo  minus  ventriculum  viribus 
musculosis  pollet,  eo,  pro  rata  parte,  magis  vigere 
solet),  forsitanque  non  absurdum  sit,  credere, 
principia  chemica  humoris  gastrici,  in  eodem  ani- 


• Spallanzani,  Vauquelin,  Tiedeman,  et  Gme- 


lin. 

mali,  variis  temporibus,  differre,  secundum  genus 
ciborum,  quod  actioni  ejus  subjiciatur. 

Inter  ejus  insignes  dotes  illam  mirabilem  po- 
testatem notemus,  nempe  potestatem  compescen- 
di proclivitatem  ad  actionem  chemicam,  quam 
omnes  materies,  sive  animales  sive  vegetabiles, 
subjectas  pari  statui  caloris  et  humiditatis,  cui  in 
ventriculo  objecte  sunt,  subeunt.  Haec  proclivi- 
tas ad  fermentationem,  in  statu  sano  corporis, 
non  tantum  compescitur,  sed  et  prohibetur,  si 
jam  in  cibum  receptum  incepta  fuerit.  Plus  haec 
virtus  humoris  gastrici  in  quibusdam,  quam  in  aliis 
animalibus,  notatur ; observatur  enim,  animalia 
multo  cibum  putescentem,  potius  quam  recentio- 
rem,  deligere. 

Haec  vis  humoris  ventriculi  in  substantias  exa- 
nimas potentiam  tam  notabilem  exercens,  in  vi- 
vas nullam  habere,  videtur : et  experimenta  quae 
instituta  fuerunt,  ad  fallaciam  talis  sententiae  de- 
monstrandam, me  judice,  haud  parva  argumenta, 
ad  eam  confirmandam,  supplent : et  insignis  illa 

res  *,  solutio  nempe  ventriculi  post  mortem,  quae 
imprimis  ab  illustrissimo  Hunter  observata 
luit,  hanc  opinionem  confirmat.  Impulsio  quae 
par  octavum  nervorum  cerebri,  in  concoctionem 
ciborum  habere  videtur,  haud  parum  attentionis 
nuper  sibi  vindicavit ; Doctores  Wilson  Phi- 
lip et  Hastings  demonstraverunt,  his  nervis 
persectis,  et  eorum  capitibus  inter  se  remotis, 
chymificationem  non  perfici ; si  autem  actio  gal- 
vanica,  persectis  capitibus  nervorum,  communice- 
tur, chymificationem  eodem  modo,  quo,  nervis 
intactis,  fiat,  perfici.  Majendie  f autem  ani- 
madvertit, cessationem  concoctionis  quae  sequitur 
divisionem  nervorum,  interpellatione  respira- 
tionis, effici : observavit  enim,  quam  nervi  infra 


* “ That  the  stomach,  which  at  one  instant,  that  is, 
while  possessed  of  the  living  principle,  was  capable  of 
resisting  the  digestive  powers  which  it  contained,  the 
next  moment,  viz.  wlien  deprived  of  the  living  principle, 
is  itself  capable  of  being  digested  either  by  the  digestive 
powers  of  other  stomachs,  or  by  the  remains  of  that 
power  which  it  had  of  digesting  other  things.11 — Philos. 
Trans,  vol.  Ixii.  p.  447. 


+ Majendie,  Physiologie,  tom.  i.  p.  95. 

ramulos,  qui  ad  pulmones  distribuuntur,  persec- 
ti sint,  chymificationem  non  impeditam  fuisse. 
Nihilominus  multis  insuper  et  novis  observatio- 
nibus opus  est,  antequam  quidquam  certum,  de 
hac  re,  colligere  possimus. 

Vis  humoris  gastrici  in  ventriculo  hominis,  se- 
cundum genus  ciborum,  ad  ejus  actionem  sub- 
jectorum, et  gradum  quo  primum  comminutatur, 
valde  variat. 

Plerumque  alimenta  quae  ex  carnibus  derivata 
sunt  facilius  concoquuntur,  quam  quae  ex  frugi- 
bus * ; aliaeque  partes  singulorum,  aliis ; ossa, 
scilicet,  membranae,  fibrae  vegetabiles,  epidermes 
frugium,  seminaque  tecta  tunicis,  haud  ullam 
mutationem,  in  canale  intestino,  suheunt,  et  sae- 
pissime intacta  dejiciuntur. 

Eadem  fere  est,  explicatio  concoctionis  alimen- 
torum fluidorum,  quae  solidorum  ; ubi  nutrimen- 


* Experiments  to  determine  the  degree  of  digestibi- 
lity  of  different  kinds  of  food,  made  by  N.  Gosse. — Se- 
nkbier. 

tuni  in  aqua,  solutum  aut  mistum  sit,  particulae 
alimentariae  ex  aqua  «secernuntur,  et  actioni  hu- 
moris gastrici  eodem  modo  quam  si  solidae  sint, 
subjiciuntur.  Interea  pars  fluida  cito  e ventri- 
culo evolat,  et  in  secretione  urinae  aucta  conspi- 
citur *.  Modus  quo  haec  translatio  celeris  effici- 
tur attentionem  aliquorum  philosophorum  medi- 
corum f sibi  vindicavit,  quorum  laboribus  inspec- 
tis, si  eam  absorptione  venarum  fieri  judicamus, 
forsitan  haud  valde  errabimus. 


DE  CHYLIFICATIONE. 


Cibo  mutato  in  chymum,  actione  ventriculi  et 
ejus  liquorum,  in  duodenum,  aut  ventriculum  al- 


D 


* “ Une  ligature  appliquee  sur  la  pylore,  de  fayon 
quelles  (les  Boissons),  ne  puissent  pas  penetrer  dans  le 
duodenum,  ne  ralentit  pas  beaucoup  leur  disparition 
de  la  cavite  de  restomac.” — Majendie. 

i*  Sir  E.  Home,  Philosoph.  Trans. 

Mayer.  Tiedeman  et  Gmelik,-  Edin.  Med.  Journ. 
1 821 M ajenuie,  Physiologic. 

terum,  (sicut  nominatum  est  a quibusdam  medi- 
cis),  gradatim  transit,  ubi  altera  mutatio,  haud 
minoris  momenti,  sed,  valde  obscurior  si  ita  fiat, 
evenit : miscetur  tandem  chymus  secretionibus 
intestini,  jecoris  pancreatisque : quum  trans  ora 
ductuum  jecoris  et  pancreatis  transiit,  dotes  exter- 
nae, quas  hucusque  retinuerat,  nunc  tandem  mu- 
tantur : colore  flavo,  saporeque  amaro  fit,  et  ex 
eo  post  breve  tempus,  materia  subalbida  mollis- 
que  secernitur,  quae,  secundum  genera  ciborum, 
unde  chymus  deductus  sit,  quodammodo  differt  *. 

De  usu  bilis  in  chylificatione  parum  constat, 
omnibus  explicationibus  adhuc  propositis  minime 
satisfacientibus : sententiis  autem  eorum  qui 
hanc  secretionem  prope  excrementitiam  duxe- 
runt, malumus  assentire,  sed  ejus  decompositio  in 
chylificatione  necessaria  est ; quomodo  autem  haec 
efficiatur,  nihil  compertum  est : albumen  ejus  ab- 
sorberi, et  pars  resinosa,  propriam  aliquam  stimu- 
lationem, in  majoribus  intestinis,  transeundo,  in- 


* Majendie,  Physiologie,  toni.  ii.  p.  82.  et  p.  102. 
Makcet,  Med.  k Chirurg.  Trans.  1816. 

ducere  videtur,  donec  cum  materiis  faecariis  eva- 
cuetur, quibus  et  colorem  et  odorem  communicat. 
Materia  mollis  seu  chylus  * valvulis  connniven- 
tibus  adhaerens,  a vasis  chyliferis  absorbetur,  et  in 
circuitum  sanguinis  per  ductum  thoracicum  ve- 
hitur. 

j,  : ’ r It'  - **'■  I ‘ ‘ ■'  »' 

CONCLUSIO. 

Bon^e  vel  pravae  perfectioni  hujus  functionis, 
quam  tam  breviter  summatimque  depingere  cona- 
ti sumus,  multae  conditiones  mirabiles,  et  mentis 
et  corporis,  ascriptae  sunt ; sed  quis  mutationes 
omnes  mentis  corporisve  a prava  concoctione  ori- 


* Secundum  Majendie,  “ S’il  provient  de  matieres 
animales  ou  vegetales,  qui  contenaient  de  la  graisse  ou  de 
1’huile,  on  voit  se  former  $a  et  la,  a sa  surface,  des  fila- 
mens  irreguliers,  quelquefois  apiatis,  d’autres  fois  arron- 
dis,  qui  s’attachent  promptement  a la  surface  des  valvu- 
les,  et  paraissent  etre  du  chyle  hrut.  On  n’aper^oit 
point  cette  matiere  quand  le  chyme  prouvient  d’alimens 
qui  ne  contenaient  point  de  graisse  ; c’est  une  couche  gri- 
s&tre,  plus  ou  moins  epaissc,  qui  adhere  a la  membrane 
rnuqueuse,  et  qui  parait  contenir  les  Siemens  du  chyle.’'1 

Physiologie,  t.  ii.  p.  101. 

entes  sequatur  ? Quis  hunc  Protea  constringere 
possit  ? Qui  “ Omnia  transformat  sese  in  mira- 
cula rerum,”  nunc  Podagra,  Calculo,  aut  Diabete, 
corpus  crucians,  nunc  tetricis  phantasmatibus 
Hypochondriacis  mentem  obruens. 

De  variis  consensibus  qui  inter  ventriculum 
aliasque  diversas  partes  corporis  observantur,  nulli 
forsan  plus  attentionis  postulant,  aut  obscuriores 
sunt,  iis,  inter  functionem  concoctionis  et  condi- 
tionem mentis,  existentibus ; res  tamen  bas  hic 
amplius  persequi  non  nobis  in  animo  est,  de  qui- 
bus tanti  homines  solertes  et  ingeniosi  errave- 
runt ; sed  in  transcursu,  forsitan  nobis  concessum 
erit,  nostrum  quoque  lapillum  ad  congeriem  illam, 
laboribus  multorum  conjunctis,  coacervatam,  con- 
jicere, quas  nunc  limitem,  humanas  investigationis 
designat. 

Dyspepsia  in  mentem  injicit  impulsum  quen- 
dam  temporarium,  eique  videtur  communicare, 
gradum  qualemcunque  suas  excitationis;  qua 
praesente,  mens  imaginationes  sublimiores  splen- 
didioresqiie  excogitat,  absente  autem,  spem  cunc- 

tam  miserabiliter  abjicit ; liinc  multi,  pravam 
conditionem  organorum,  concoctioni  inservientia 
um,  singulares  quasdam  animi  indoles  inducere, 
existimaverunt ; credimus  autem  has  indoles, 
non  solum  ex  dyspepsia,  potius  tamen  ex  idio- 
syncrasia,  pendere  ; arbitramur  enim,  nec  temere, 
temperamentum  quoddam  peculiare,  (exempli 
gratia,  melanchplicum),  quosdam  prasdisponere  ad 
dyspepsiam,  eodem  que  tempore  istam  mobilita- 
tem conditionis,  istam  vacillationem  animi,  af- 
fectuumque, pueris  foeminisque  propriam,  produ- 
cere; hinc  quoque  arbitramur,  habitus  animi, 
morbidumque  statum  concoctionis,  nullum  alium 
inter  se  connexum  habere,  quam  qui  e causa  com- 
muni excitationis,  oriatur.  Haec  res  autem  ob- 
scuritate densa  sepelitur,  quocirca  sententiae 
nostrae  ex  intuitibus  solummodo  ambiguis  subi- 
tisque, quos  morbidae  quaedam  species  quandoque 
praebent,  necessario  deducendae  sunt. 


FINIS. 


♦ 


